Baden-Württemberg

Baden-Württemberg (AFI: [ˈbaðen vyrtemˈbɛrk]; en alemand: Baden-Württemberg [ˌbaːdn̩ˈvʏrtəmbɛrk] ) es un estat (Land) situat dins lo sud d'Alemanha. Baden-Württemberg es per son importància demografica e economica lo tresen land d'Alemanha. Sa capitala n'es Stuttgart, vila pus poblada e economicament pus importanta. Los luòcs toristics pus coneguts son la Selva negra (Schwarzwald), lo lac de Constança (Bodensee), lo Jura soab (Schwäbische Alb), las clastras de Maulbronn e las vilas de Heidelberg, Stuttgart, Karlsruhe, Friborg de Brisgau, Baden-Baden, Offenburg, Tübingen, Ulm e Constança. Bade-Wurtemberg confronta França e Soïssa. En Alemanha, confronta los Länder de Renània-Palatinat, de Èssa e Bavièra. Istòria En Baden-Württemberg, los valdeses originaris d’Occitània cisalpina (actualament sota dominacion italiana) e del Dalfinat (Cairàs) s’installèron tre lo segle 17. Foguèron diches iganauds coma aicí o coma ailà welch o waldenser que significa tot ce qu’es d’origina neo latina. Los occitans de las valadas si repartiguèron entre comunas nòvas que creèron (comunas d’origina occitana solida) e d’autras vilas fondaas per d’uganauds franceses, francoprovençals o demièg las vilas alemandas existentas. D’unes temptèron de tornar dins lor vilas d’originas, foguèt sonat “La Gloriosa rentraa” mas trobèron pas que devastacion. Avèm las traças toponimicas occitanas qualques exemples (equivalent en francés, italian, alemand), Peirosa (Perosa Argentina It., Perouse Al.), Li Vialars (Villar Perosa It.), Pinascha (Pinasca It., Pinache Al.), Serres, Corres, Grosvillar, Borcet (Bourset Fr., Neuhengstett Al.)... L’airal es situit al nòrd oèst de Stuttgart. Si serviguèron del francés coma lenga liturgica e de l’occitan coma lenga familiala. Los toponimes correspònden als vilas/vilatges/vialars d’ont venion, principalament de las valaas occitanas cisalpinas nodencas coma la Val Pelíç, Germanasca e Clhuson. Geografia Economia Ligams extèrnes Estudi (en alemand) deu parlar vaudés de Borcet / Neu-Hengstett Referéncias